google/wiki40b huggingface dataset:
Fookus (geomeetria)

Fookus koonuselõigete (vt artikli "Koonus" alajaotustest) puhul on teatav kindel punkt koonust lõikaval tasandil. See paikneb koonuselõike joone sümmeetriateljel nii, et joone iga punkt on võrdsel (või võrdelisel) kaugusel fookusest ja juhtsirgest. Kaugust fookusest nimetatakse ka fokaalkauguseks. Iga koonuselõikejoone punkti kaugus fookusest ja sama punkti kaugus juhtsirgeni on kindel suhtarv. Seda suhet nimetatakse ekstsentrilisuseks.

Parabooli fookus

Parabooli puhul on joone iga punkti fokaalkaugus täpselt sama, kui selle punkti kaugus juhtsirgest. See tähendab, et parabooli ekstsentrilisus on 1.

Ellipsi fookused

Ellipsil on 2 fookust ning ellipsi ekstsentrilisus on arvude 0 ja 1 vahel (väiksem kui 1). Kui lugeda ka ringjoon ellipsi erijuhuks, siis ellipsi ekstsentrilisus saab olla ka 0. Kuna ringjoone juhtsirge on lõpmatus kauguses ringjoonest ja paraboolil sama kaugel kui fokaalkaugus, on ellipsi puhul juhtsirge kaugus ellipsi joonest kusagil lõpmatuse ja parabooli juhtsirge kauguse vahepealses kauguses. Ringjoon ellipsi erijuhuna tähendab, et ringjoone "fookused" on ühes ja samas punktis ehk ringjoone "fookus" on sama, mis ringjoone keskpunkt (ringjoone ekstsentrilisus on 0 ja juhtsirge asub ringjoone suhtes lõpmatus kauguses). Kuna ringjoonel on lõpmatult palju sümmeetriatelgi, saab ringjoonel olla ka lõpmatult palju juhtsirgeid, mis kõik paiknevad ringjoone tasandil erinevate nurkade all lõpmatus kauguses.

Hüperbooli fookused

Hüperbooli fookused paiknevad nii, et joone iga punkti kaugus fookusest jagatud kaugusega juhtsirgest on suurem kui 1.
Näiteks fookuse kohta võib tuua taevakehade liikumise keskse punkti (vt Kepleri esimene seadus).
Jens Spahn

Haridus

Spahn lõpetas 1999. aastal Ahausis episkopaalse Canisiusi kooli Nordrhein-Westfalenis. 2001. aastal lõpetas ta pankurina praktikavõimaluse ja kuni 2002. aastani töötas ta pangaametnikuna.
Alates 2003. aastast õppis Spahn ka politoloogiat ja õigust. 2008. aastal sai ta bakalaureusekraadi.

Parteisisene karjäär

Spahn sai Junge Union Deutschlandi (JU) liikmeks 1995. aastal. Ta alustas 1997. aastal CDU-ga liitumist. Alates 2005. aastast oli ta Borkeni koguduse CDU Esimees, kuhu kuulub 6500 liiget.
2014. aastal osutus Spahn üllatuslikult CDU valimisnõukogu kohale. Tema valimiskampaaniat toetas selle aja rahandusminister Wolfgang Schäuble. Shortly before the vote at the annual CDU party conference, Gröhe withdrew his candidacy and Spahn was elected.

Parlamendi liige

Spahn on Ahausi linnavolikogu liige alates 1999. aastast.
Spahn pääses parlamenti 2002. aasta valimistel. Ta on seejärel võitnud Steinfurt I-Borkeni I valimisringkonnas järjest kolmed valimised 2002., 2005. ja 2009. aastal. 2005. aastal sai ta 51,2% esmaste eelistuste häältest. 27. septembril 2009 toimunud valimistel võitis Spahn taas 44,5%-ga esmasest hääletusest, teenides otsese mandaadi.
Alates 2005. aasta novembrist oli Spahn CDU/CSU tervishoiupoliitika töörühma aseesimees, samal ajal tervishoiu komitee CDU/CSU parlamendirühma esimees. Ta oli ka CDU/CSU-SPDi koalitsiooni töörühma liige, kes viis 2007. aasta tervishoiureformi. Alates 2009. aastast on ta tervise- ja tervishoiupoliitika töörühma esimees ning CDU / CSU tervishoiupoliitika töörühma pressiesindaja.
Spahn oli eelarvekomitee asendusliige. Ta kuulub ka CDU/CSU parlamendirühma Young Group. Spahn asutas noorte parlamendiliikmete rühmadevahelise rühma, kes püüdlesid põlvkondadevahelise võrdsuse integreerimisele riikliku eesmärgina põhiseadusse.
Aastatel 2005-2013 töötas Spahn Saksamaa ja Hollandi parlamentaarse sõprusrühma aseesimehena. Alates 2014. aastast on ta olnud grupi Esimees.
Valitsuse moodustamise seotud läbirääkimistel pärast 2013.aasta föderaalvalimisi, Spahn juhtis CDU/CSU delegatsiooni tervishoiu töörühma; Tema kaasesimees SPD-st oli Karl Lauterbach.

Pahandusministeeriumi parlamentaarne riigisekretär

2015. aastal määrati Spahn parlamentaarseks riigisekretäriks Föderaalses Rahandusministeeriumis
ministri Wolfgang Schäuble juhtimisel kantsler Angela Merkeli kolmas kabinetis. Ministeeriumis kontrollib ta Saksamaa valitsuse aastaeelarvet. Ta vastutab ka Saksamaa esindamise eest Euroopa Liidu aastaeelarve läbirääkimistel.
Dharaharā

Dharaharā (nepali keeles धरहरा; tuntud ka kui Bhimseni torn) oli üheksakorruseline, 61,88 meetrit kõrge torn Nepalis Katmandus. Selle lasi 1832. aastal ehitada Nepali peaminister Bhimsen Thāpā ja seda kasutati vahitornina.
Tornis oli 213-astmeline keerdtrepp, selle kaheksandal korrusel asus vaateplatvorm. Torn oli külastajaile avatud alates 2005. aastast.
25. aprillil 2015 hävis enamik tornist maavärina tagajärjel.
Kompilaator

Kompileeritavad ja interpreteeritavad keeled

Alternatiivne meetod programmi käivitamiseks ilma kompileerimata on programmikoodi käivitamine interpretaatoriga.
Kõrgemaid programmeerimiskeeli jaotatakse sageli kompileeritavateks ja interpreteeritavateks keelteks. Teoreetiliselt võib kompilaatori ja interpretaatori luua iga keele jaoks ning praktikas on paljude keelte jaoks olemas mõlemad. Selline kategoriseerimine viitab harilikult programmeerimiskeele levinuimatele implementatsioonidele. Näiteks viidatakse harilikult BASICule kui interpreteeritavale ja C-le kui kompileeritavale keelele, kuigi leidub ka BASICu kompilaatoreid ja C interpretaatoreid.
Kuuba Demokraatia Rahvusvaheline Komitee

Kuuba Demokraatia Rahvusvaheline Komitee (International Committee for Democracy in Cuba, lühendatult ICDC) on rahvusvaheline organisatsioon, mille eesmärgiks on näidata solidaarsust demokraatlike aktivistidega Kuubas ning vahendada Kuuba demokraatlikule opositsioonile majandusabi.
ICDC loodi 2003. aasta septembris pärast seda, kui Fidel Castro juhitud diktatuurirežiim oli sama aasta märtsis julmalt maha surunud opositsioonilised demokraatiapüüdlused Kuubas. ICDC loomise algataja oli Václav Havel, kes tegi sellekohase ettepaneku 2003. aasta juulis Madridis peetud Kuuba-teemalisel konverentsil.
ICDC ühendab kümneid väljapaistvaid poliitikuid ja intellektuaale üle maailma.
Deryck Whibley

Deryck Jason Whibley (sündinud 21. märtsil 1980) on Kanada muusik ja produtsent.
Anoksügeenne fotosüntees

Anoksügeenne fotosüntees ehk bakteriaalne fotosüntees on fotosünteetiliste bakterite (va tsüanobakterid, kel on oksügeenne fotosüntees) teostatav protsess, milles erinevalt oksügeensest fotosünteesist ei eraldu hapnikku, sest protsessi läbi viivad bakterid ei saa CO₂ redutseerimiseks vajalikku vesinikku mitte veest, vaid väävliühendeist, gaasilisest vesinikust jt. Anoksügeenne fotosüntees toimub anaeroobses või mikroaerofiilses keskkonnas.
Anoksügeenset fotosünteesi viivad läbi kolm bakterirühma: fototroofsed rohelised bakterid, purpurbakterid ja heliobakterid.
Fotosünteesipigmentideks on mitmed bakteriklorofülli vormid (a, b, c ja d).
Eduard Poolakene

Eduard Poolakene (16. jaanuar 1914 Perila – 15. august 2003) oli eesti viiuldaja ja muusikapedagoog.
Ta lõpetas aastal 1933 Tallinna Linna Gustav Adolfi Gümnaasiumi ja aastal 1936 viiulierialal Tallinna Konservatooriumi (Johannes Paulseni klassis). Täiendas end aastatel 1937–1940 Budapesti Muusikaakadeemias (juhendaja Ede Zathureczky).
Ta mängis aastatel 1933–1937 ja 1940–1945 Eesti Raadio Sümfooniaorkestris; aastatel 1945–1987 mängis ta Vanemuise teatri orkestris ja 1945–1983 oli samas kontsertmeister; ta esines ka solistina.
Ta töötas muusikapedagoogina aastatel 1940–1945 Tallinna Konservatooriumis ja 1945–1968 Tartu Muusikakoolis. Tema õpilased olid Elmar Värv, Paul Purga, Hillar Taamal ja Kalle Loona. Ta oli aastast 1959 Eesti Teatriliidu liige.

Isiklikku

Tema tütar Krista Vogelberg on Tartu Ülikooli inglise filoloogia professor.
Kõrisulghäälik

Kõrisulghäälik ehk larüngaalklusiil on sulghäälik, mis moodustatakse õhu kinnipidamisega kõris. See kuulub kõrihäälikute hulka.

Eesti keel

Eesti keele häälduses esineb kõrisulghäälikut vaid ühes kõnekeelses eituspartiklis, mida on kirjutatud kujul mkmk (võru keele vahenditega oleks seda võimalik kirja panna kujul õqõ või äqä).

Võru keel

Kõrisulghäälik on võru keele tähtis tunnus ja seda leidub seal väga palju. Võru keeles on kõrisulghäälik peaaegu alati vaid sõna lõpus ja see kirjutatakse tähega q või mõnikord ka ülakomaga (väljajätmismärgiga) '. Kõrisulghäälik on võru keeles nimisõna mitmuse, nt maaq, piniq (vrd ainsus maa, pini), tegusõna käskiva kõneviisi, nt tiiq, võtaq ja paljude teiste grammatiliste kategooriate tunnus.

Setu keel

Samuti kui võru keeles, esineb kõrisulghäälik ka setu keeles, kus võib seda olla häälduses isegi rohkem kui võru keeles.

Teised keeled

Peale võru ja setu keele esineb kõrisulghäälik ka paljudes teistes maailma keeltes, nt araabia, malta ja mitmetes indiaani keeltes, aga ka soome keele häälduses (nt anna olla [annaq olla]) ja inglise, eriti Briti inglise kõnekeeles (nt a little bit [ə liql biq]). Saksa keele häälduses võib kõrisulghäälikut kuulda sõna alguses täishääliku ees, nt eins [qains].
q-tähega kirjutatakse kõrisulghäälik peale võru ja setu keele ka malta keeles.

Transkriptsioon

Rahvusvahelistes keeleteaduslikes transkriptsioonides (IPA, soome-ugri keelte transkriptsioon jm) märgitakse kõrisulghäälikut tavaliselt erilise märgiga, mis tuletab meelde ilma punktita küsimärki (ʔ).
Pärnu Leht

Pärnu Leht alustas ilmumist 1. oktoobril 1994.
Ajalehte andis välja AS SULA, kuhu kuulusid Jüri Lebedev, Vello Järvesalu jt.
Ajalehe sisulise poole käivitasid nõustajatena Hommikulehe ajakirjanikud Indrek Lindsalu ja Peeter Raidla. Lindsalu lahkus Hommikulehest ning temast sai Pärnu Lehe esimene peatoimetaja.
Neljaleheline ajaleht ilmus 5 korda nädalas, avaldades päevakajalisi lugusid, lühiuudiseid ja intervjuusid. Aeg-ajalt ilmus lehe vahel ka lisasid, näiteks teatripäeva ja võidupüha puhul.
Suvel 1995 vahetus suurem osa toimetuse koosseisust. Uus peatoimetaja Kalle Müller muutis uudislehe kõmuliseks. Lisaks hakkas Pärnu Lehe omanik välja andma nädalalehte. Pärnu Leht lõpetas ilmumise 1995. aasta lõpus. Varsti pärast seda lõpetas ilmumise ka nädalaleht.
Óbuda

Óbuda oli varem Ungari ajalooline linn, mis ühendati Buda ja Pestiga 17. novembril 1873; kaasajal kuulub see Budapesti III ringkonda (Óbuda-Békásmegyer). Nimi tähendab ungari keeles Vana-Budat (saksa keeles Alt-Ofen, horvaadi ja serbia keeles Stari Budim)
Püha öö

"Püha öö" (saksakeelne originaalpealkiri "Stille Nacht, heilige Nacht", inglise keeles "Silent Night") on maailma tuntumaid jõululaule, mille esmaettekanne toimus 25. detsembril 1818 Austrias Oberndorfis. See laul on tõlgitud rohkem kui 300 keelde. Teksti autoriks on Joseph Mohr ning muusika on loonud Franz Xaver Gruber.
Laulu saamisloo levinuim versioon on järgmine: 1818. aasta jõululaupäeval valmistus Püha Nikolause kiriku abiõpetaja Joseph Mohr missat pidama, mida tuli aga pidada ilma muusikata, kuna kiriku orel oli rikkis. Siis aga pidi ta minema vastsündinud last õnnistama. Tema peas tekkis side Jeesuslapse sünniga ning tagasi jõudes pani ta siis kirja 16 salmilise luuletuse, millele ta palus kiriku organistil Franz Xaver Gruberil kesköiseks missaks kitarrisaate juurde komponeerida. Hiljem väljatulnud käsikirja järgi on küll selgunud, et nii sõnad kui muusika olid olemas juba kaks aastat varem.
2011 kuulutas UNESCO laulu vaimseks kultuuripärandiks. "Stille Nachti" esimene teadaolev eestindus on Postimehe teatel pärit aastast 1888. See algas sõnadega "Vaikne öö, õnnistud öö!" Tänini lauldava versiooni "Püha öö" on saksa keelest tõlkinud Karl August Hermann.
EELK Kiriku laulu- ja palveraamatus (1991) on ära toodud traditsiooniline (laul nr 32A) ja 1984. aastast pärit eestikeelne versioon (32B).
Leonhard Merzin

Leonhard Merzin (10. veebruar 1934 Aruküla, Kudina vald – 2. jaanuar 1990 Tartu) oli eesti teatri- ja filminäitleja, üks tuntumaid Eesti filminäitlejaid Nõukogude Liidus, mänginud rohkem kui 50 filmis. Eestis on tema tuntuim roll õpetaja Laur filmis "Kevade". 
Ta õppis aastatel 1952–1954 Tartu Kunstikoolis ja lõpetas 1969 Viljandi Kultuurharidustöö Kooli; maalikunstnikuna tegi rohkesti loodus- ja lillemaale.
Leonhard Merzin on maetud Tartu Raadi kalmistule. Temast on tehtud portreefilm "Leonhard" (1994, autor Õie Orav).

Kirjanduslik tegevus

Leonhard Merzin kirjutas luuletusi, lühijutte ("Kaks sõdurijuttu" – Edasi 15.11.1959), näidendeid ("Täiskasvanud", lavastatud Tartu Rahvateatris 1974) ja muid tekste. 
Temalt avaldati raamat "Ekskursioon filmivõtetele. Mälestusi" (koostanud Kalju Haan ja Kirsten Simmo, eessõna Arvo Kruusement, sari "Elavik", Eesti Teatri- ja Muusikamuuseum ja SE & JS, Tallinn 2005, 80 lk), mis esmalt ilmus järjejutuna ajalehes Edasi (7.–16. oktoobril 1976).

Isiklikku

Tema tütred on arhitekt Ilona Merzin (sündinud 1959 abielust Taimi Rätsep-Välbaga), riigiametnik Carol Merzin (sündinud 1965 abielust Kersti Kuivaga) ja näitleja Helena Merzin (sündinud 1972 abielust Tiiu Lukuga).
Inger Haldis Løite

Inger Haldis Løite (sündinud 27. septembril 1958) on Norra naispoliitik Tööparteist.
Ta on Stortingi liige, kes valiti 2005 Aust-Agderist. Ta on Stortingi valla- ja halduskomotee ja Stortingi valimiskomitee liige.
Inger Haldis Løite on pärit Gjerstadi vallast. Ta kuulus 1999-2003 ja 2003-2007 vallavolikogusse.
Ta on töötanud põhiliselt Telenoris. Ta on tegutsenud ametiühingus Landsorganisasjonen i Norge.
Tal ei ole kõrgharidust.
Vietinghoff

Vietinghoff (läti: Fītinghofs, vene: Фитингхоф; kirjanduses ka Viettinghoff) on Vestfaalist pärit aadlisuguvõsa. 
14. sajandist alates levis suguvõsa koos Saksa orduga Vana-Liivimaale.
1634. aastal sai 105. aastaseks elanud, krahv Jakob De la Gardie sõjakaaslane, Södermanlandi Broby (Broby gård) ja Djulö mõisnik, major Johan von Vietinghoff (1580–1685) naturalisatsiooni korras Rootsi aadlikuks ning immatrikuleeriti perekonnanimega "von Fitinghoff" Rootsi rüütelkonda (Nr.220).  
12. märtsil 1680 sai Kuramaalt pärit Taani printsessi Ulrika Eleonora (1656–1693) ülemõuemeister, Eskebjergi, Knabstrupi, Holbæk Ladegårdi, Birkholmi,  Brolykke ja Fyni saare Scheelenborgi mõisnik (aastast 1671) Friedrich von Vietinghoff "kaldt Scheel" (1624–1691) Taani vabahärratiitli, ning tema suguvõsa immatrikuleriti hiljem Kuramaa rüütelkonda (Nr.193).
21. detsembril 1719 sai kindralmajor ja Pohjanmaa rügemendi ülem Eric Fitinghoff  (1661–1736) Rootsi vabahärraks (Nr.172).
Suguvõsa immatrikuleeriti 1741. aastal Saaremaa (Nr.103), 1746. aastal Eestimaa (Nr.71), 1747. aastal Liivimaa (Nr.27) ja Kuramaa (Nr.9).
1887 sai Imavere mõisa harust pärit Neschwitzi majoraatmõisa (saksa Schloss Neschwitz) omanik  Arnold Julius von Vietinghoff (1833–1918) vabahärraks ja uueks perekonnanimeks Vietinghoff-Riesch.
Hiie Ivanova

Hiie Ivanova (8. augustil 1953) on eesti bioloog ja karikaturist.
Ta lõpetas aastal 1976 Tartu Riikliku Ülikooli bioloogia-geograafiateaduskonna.
Gary Neville

Isiklikku

Gary Neville on 180 cm pikk.
Hüdrofon

Hüdrofon on allvee mikrofon ehk muundur, mis on ehitatud vees levivate helilainete vastuvõtmiseks ja elektrivõnkumisteks muundamiseks.
Kõige rohkem kasutatakse piesoelektrilisi hüdrofone, harvem magnetostriktsioon- ja elektrodünaamilisi hüdrofone.

Hüdrofonide suunatundlikkus

Tavaline väiksemõõduline silindriline keraamiline hüdrofoni andur võib olla ligilähedaselt ideaalse suunasõltumatu tundlikkusega. Mis tähendab, et mistahes suunast tulevad sama intensiivsusega helid lindistatakse sama tugevatena. Samas leidub rakendusi, kus suunast sõltuv suunatundlikkus on vajalik. Suunatundlikkus võimaldab määrata helide pärinemise suunda. Suunatundlikus saavutatakse eri viisdel:

Võred

Kasutades suuremat hulka hüdrofone samaaegselt saab neid paigutada üksteisest teatud kaugusele erineva kujuga võredesse. Võrede suunatundlikkust võib saavutada näiteks erinevate hüdrofonide poolt salvestatavate helisignaalide hilistamisaegade muutmise teel.
Ҷ

Tadžiki keel

Tadžiki tähestikus märgib ҷ häälikut /d͡ʒ/ (heliline postalveolaarne afrikaat), mille eestikeelne ligikaudne vaste on [dž].

Abhaasi keel

Abhaasi tähestikus märgib ҷ häälikut, mis sarnaneb helitu alveolopalataalse afrikaadiga /t̠͡ɕ/.
Hohendubrau

Vallaosad

Dauban (Dubo), Gebelzig (Hbjelsk), Groß Radisch (Radšow), Groß Saubernitz (Zubornica), Jerchwitz (Jerchecy), Ober Prauske (Hornje Brusy), Sandförstgen (Borštka), Thräna (Drěnow) ja Weigersdorf (Wukrančicy).
Ivi Orav

Ivi Orav (aastani 1955 Ivi Kirk; 27. august 1933 Valga – 28. oktoober 1984 Tallinn) oli eesti bioloog ja geneetik.

Elulugu

Ivi Orav oli teenistujate tütar ja Toivo Orava abikaasa.
Lõpetas 1952 Valga I Keskkooli, 1957 Tartu Ülikooli bioloogiaosakonna. Oli 1957–62 EBI laborant, vanemlaborant, insener ja vaneminsener, 1962–84 nooremteadur.

Teadustöö

Uurinud taimede kiirgustundlikkust ja selle sõltuvust raku välis- ning sisekeskkonnast, päritavust ja valikut kiiritusjärgsetes populatsioonides. 26 teadustrükist, sh 1 monograafia (kaasautor).
Heino Elleri monument

Heino Elleri monument on Tallinnas Georg Otsa nimelise Muusikakooli õuel olev Heino Ellerile püstitatud mälestusmärk.
Monument avati 1987. aastal ja selle autorid on skulptor Aime Kuulbusch ja arhitekt Allan Murdmaa.
Monument on tunnistatud kultuurimälestiseks.
Borka Frančišković

Borka Frančišković (sündinud 23. märtsil 1988) on horvaadi maletaja, naiste rahvusvaheline meister (2007). 
Frančišković on seitsmekordne Horvaatia naiste malemeister (2007–2011, 2013, 2015). Ta mängis Horvaatia naiskonna koosseisus kuuel naiste maleolümpial (2006–2016; seejuures 2012. aastal mängis esimesel laual).
2010. aastal täitis ta esimese naiste suurmeistri normi.
Aivar Sõerd

Aivar Sõerd (sündinud 22. novembril 1964 Haapsalus) on Eesti poliitik ja riigiametnik.

Haridus

Pere kolis Võrru, kui ta Valgast pärit ema Eve ja Haapsalust pärit isa Vello suunati Võrru tööle. Aivar Sõerd õppis Võru 1. Keskkoolis.
1990. aastal lõpetas ta Tartu Ülikooli majandusteaduskonna ja õppis Oulu Ülikoolis 1994–1996.

Töö

Ta oli 13. jaanuarist 1999 kuni 2003. aastani Eesti Maksuameti peadirektor, 2004–2005 trükikoja AS Vaba Maa juht ja 2005–2007 Andrus Ansipi esimese valitsuse rahandusminister.
18. juulil 2003 algatas rahandusminister Tõnis Palts maksuameti peadirektori Aivar Sõerdi tegevuse suhtes distsiplinaarmenetluse ja kõrvaldas ta menetluse lõpuni ametist. Rahandusminister soovis kujunenud olukorrast Sõerdiga eelnevalt kõnelda, Sõerd viivitas kohaleilmumisega ja ütles lõpuks, et arstid keelavad tal ministriga kohtuda, teatas ministeeriumi esindaja BNS-ile. Distsiplinaarjuurdluse käigus jõuti jälile olulistele puudujääkidele Aivar Sõerdi töös ja ta vallandati tööga mittetoimetulemise tõttu.
8. mail 2007 asus ta tööle hotelliketi Tallink Hotels tegevjuhina. Teistel andmetel asus ta sel päeval laevandusettevõtte AS Tallink Grupp uue hotelli Tallink Spa & Conference Hotel tegevjuhiks.

Poliitikukarjäär

2010. aasta jaanuaris valis Eestimaa Rahvaliidu volikogu erakonna uue juhatuse, senistest liikmetest valiti ta teiste hulgas juhatusse tagasi.
12. märtsil 2010 teatas ta oma lahkumisest Rahvaliidust ja liitumisest Reformierakonnaga.
Aprillist 2010 on ta Eleringi nõukogu liige.
Sõerd kandideeris Riigikogu 2011. aasta valimistel Tallinnas Mustamäel ja Nõmmel ning ta valiti 1615 häälega XII Riigikogu liikmeks. Ta valiti ka XIII Riigikogu liikmeks.
Ta kandideeris 2014. aasta Euroopa Parlamendi valimistel Eestis ja kogus 156 häält. Ta jäi sellega Reformierakonna 12 kandidaadi seas viimaseks.

Isiklikku

2000. aasta 28. detsembri öösel kell 1.15 jäi silmanähtavalt purjus Sõerd Viimsis oma kodu lähedal Randvere tee 153 ees vahele Harju liikluspolitseile. Tol ajal maksuameti peadirektorina töötanud Sõerd  keeldus alkomeetritestist ja arstlikust ekspertiisist ning talle määrati 8050-kroonine trahv.
6. aprillil 2007 sündis Aivar Sõerdil ja tema elukaaslasel Meeli Kallasel kolmas poeg. Nende vanemad pojad on Tanel ja Taavi.
ROSTA Aknad

ROSTA Aknad (kirjutatud ka Rosta Aknad) oli Eesti ansambel. Ansambel asutati 1987. Nimi pandi ROSTA (Российское телеграфное агентство) plakatite järgi.
Ancient Hatred

Ancient Hatred oli 1995-2005 tegutsenud Eesti natsionaalsotsialistlik black metal'i bänd. Bändi lauludes oli natsionaalsotsialistlikke elemente.
Austraalia lahtised meistrivõistlused tennises

Austraalia lahtised meistrivõistlused (ingliskeelne lühinimetus Australian Open) on tenniseturniir, mis toimub igal aastal jaanuaris. 
Austraalia lahtised meistrivõistlused kuuluvad suure slämmi turniiride hulka.

Ajalugu

Tennist mängitakse Austraalias 1880. aastast, kuid oma tenniseliit loodi alles 25 aastat hiljem ning seetõttu peeti esimesed Austraalia meistrivõistlused 1905. aastal. 
Naised said õiguse tenniseturniiril osaleda 1922. aastast. 
Algul toimusid turniirid muruväljakul, tänapäeval on mindud üle asfaltväljakule. Korduvalt on muudetud ka turniiri toimumise kohta, viimasel ajal toimuvad need Melbourne'is.

Eesti tennisistide saavutused

Eestlaste parimad saavutused Austraalia lahtistel meistrivõistlustel on Anett Kontaveidi jõudmine 2018. aastal neljandasse ringi ning Kaia Kanepi jõudmine 2009. ja 2018. aastal kolmandasse ringi. Meestest on esimesse ringi jõudnud Andres Võsandi 1990. aastal ning Jürgen Zopp 2012. aastal.
Carl Heinrich Temmler

Carl Heinrich Temmler (23. juuni 1765 Weimar – 25. mai 1843 Jena) oli Eesti vaimulik.
Ta lõpetas gümnaasiumi Weimaris. Usuteadust õppis ta (immatrikuleeriti 23. aprillil 1784) aastatel 1784–1788 Jena ülikoolis. Ordineeriti 3. augustil/14. augustil 1793 õpetajaks.
Ta oli aastatel 1793–1804 Põltsamaa Niguliste koguduse adjunktõpetaja, aastatel 1804–1834 oli ta sama koguduse õpetaja. Jäi 1. veebruaril/13. veebruaril 1834 emerituuri. Emerituuris olles elas Saksamaal.

Isiklikku

Tema abikaasa Karoline isa Friedrich Gottlieb Moritz oli Urvaste Püha Urbanuse koguduse õpetaja, abikaasa vanaisa Johann Christian Friedrich Moritz oli Rõngu Mihkli koguduse õpetaja. Kälimees Friedrich Ferdinand Meyer oli Karula, hiljem Jõhvi ja Iisaku koguduse õpetaja. Poeg Johann Carl Temmler oli alguses Põltsamaa Niguliste koguduse õpetaja, hiljem Saaremaa Jaani koguduse õpetaja.
Eistvere vald

Eistvere vald (saksa keeles Eigstfer) oli vald Viljandimaal Pilistvere kihelkonnas. Vald eksisteeris 1866–1896 ja siis liideti Eistvere vald Imavere vallaga.
Valla alal asus Eistvere mõis.
Hara tee

Hara tee (registrinumbriga 11271) on kõrvalmaantee Kuusalu vallas. Tee pikkus on 5,9 km.
Tee saab alguse Kuusalu–Leesi tee kolmeteistkümnendal kilomeetril Pudisoo külas ning lõpeb Leesi–Hara tee üheksandal kilomeetril Hara ja Virve külade piiril.
Tee kulgeb läbi Pudisoo, Pedaspea, Hara ja Virve külade.
Tee ei ületa ühtegi silda, küll aga 2 truupi. Bussipeatusi teele ei jää.
Tee on kruusatee. Tee on klassita. Liiklussagedus teel on kuni 200 autot ööpäevas. Kiiruspiirangute ja teevalgustuse kohta andmed puuduvad.
Mõtsu vald

Mõtsu vald (saksa keeles Metzeboe) oli vald Läänemaal Hanila kihelkonnas. Vald eksisteeris 1866–1891 ja siis liideti see vald Paadrema vallaga.
Antonov

Ajalugu

1946. aasta 31. mail loodi NSV Liidu Ministrite Nõukogu määrusega Novosibirski lennukitehases erikonstrueerimisbüroo nr 153 (OKB-153), mille juhatajaks määrati O. K. Antonov. Büroo esimeseks ülesandeks oli luua põllumajandustöödeks vajalik hea lennuk, milleks saigi hiljem An-2. Samal ajajärgul arendati büroos purilennukid A-9 ja A-10, mida ehitati väikese sarjana. Ettevõtte peakorter asub alates 1952. aastast Harkivis Ukrainas. Firma sai oma nime kaua-aegse peakonstruktori Oleg Antonovi järgi.

Struktuur

Riigittevõtte Antonov üheks allüksuseks on lastilennuettevõte Antonov Airlines, mille lennukipargis on maailma suurimad lastilennukid An-225 ja An-124-100. Antonovile kuulub ka rahvusvaheline Antonovi lennujaam.
Victoria Ruffo

Victoria Ruffo (sünninimi Maria Victoria Eugenia Guadalupe Martínez del Río Moreno-Ruffo; sündinud 31. mail 1962 Mexicos) on Mehhiko näitleja.

1980. aastad

Ruffo alustas näitlejakarjääri 1980. aastatel kõrvaltegelasena seebiooperis "Conflictos de un Médico" ja seejärel sarjas "Al Rojo vivo". 1983. aastal andis Valentín Pimsteín talle võimaluse mängida sarjas "La fiera" peaosas Natalie Ramirezena koos Guillermo Capetilloga.
1985. aastal mängis ta Carlos Téllezi sarjas "Juana Iris" koos Valentín Trujjilo ja oma õe Gabrielaga. Ta mängis ka Ernesto Alonso sarjas "Victoria" 1987. aastal. Ernesto Alonso andis talle ka veel ühe peategelase rolli sarjas "Simplemente María".

1990. aastad

1995. aastal mängis ta peategelast Enrique Segoviano sarjas "Pobre Niña Rica" Consuelo Villagránina.
1998. aastal näitles ta sarjas "Vivo por Elena" Elena Carvajalina.